**Christmassule** (*Papasula abbotti*) inngår i sulefamilien (Sulidae) og er monotypisk i slekten ***Papasula***. Den er endemisk til Christmasøya, langt øst i Indiahavet, og hele området der disse fuglene hekker er omgjort til nasjonalpark. Christmassula er sterkt truet av utryddelse.

Taksonomi
---------

Som andre suler har også christmassula lange, smale vinger og er en usedvanlig dyktig flyger som stupdykker etter stimfisker.
Typelokaliteten er Assumption Island. Christmassule var tidligere plassert i slekten *Sula*. Christmassule viste seg imidlertid å tilhøre en primitiv søstergruppe til andre eksisterende suler. Fordi fossile data viser at splittelsen mellom *Sula* og *Morus* allerede hadde funnet sted i midten av miocen, for cirka 16 millioner år siden, så måtte man anta at splittelsen mellom *S. abbotti* og andre gjenværende suler var enda eldre. Det ble derfor foreslått å flytte arten til den monotypiske slekten *Papasula*. Arten er også monotypisk i seg selv.

Biologi
-------

Christmassula blir cirka 79 cm lang, og hanner blir såvidt litt mindre enn hunner. Hannene veier typisk 1 370–1 620 g, mens hunnene typisk veier 1 470–1 700 g.

Arten er strengt marin og pelagisk. Fuglene hekker i trekronene i regnskogen på det sentrale platået på øya, omkring 160–260 moh. Voksne fugler er trolig standfugler, men de foretar lange flyturer ut på havet etter mat. Føden består i hovedsak av flygefisker og tiarmet blekksprut, som den stupdykker etter for å fange.

Arten har en relativt sesongbetont hekketid, som regel i mai–juli. Fuglene hekker i toårige sykluser eller enda sjeldnere, når de lykkes. Hekkingen foregår relativt solitært, med en maksimum tetthet på 9 par per hektar. Redet er en rufsete plattform av pinner og kvister i kronen av et høyt tre i regnskogen, ofte *Planchonella* eller *Eugenia*. Hunnen legger alltid kun ett egg, som inkuberes i cirka 57 dager. Kyllingen har hvit dun når den klekker. Flygedyktig fjærdrakt oppstår etter cirka 140–175 dager, men foreldrene vil ivareta avkommet i 162–280 dager. Arten hekker normalt ikke selv før den blir omkring 8 år gammel, selv om noe hekker alt etter 4–6 år. Gjennomsnittlig levetid for arten kan vært opp mot 40 år.

Inndeling
---------

Inndelingen følger Birds of the World og Clementslista. Norske navn på artene følger Norsk navnekomité for fugl.

**Treliste**
* Suliformes, sulefugler
	+ Sulidae, sulefamilien, 3 slekter, 10 arter
		- *Sula*, egentlige suler, 6 arter
		- *Papasula*, monotypisk
			* *P. abbotti*, christmassule (monotypisk)
		- *Morus*, (havsuler), 3 arter

Referanser
----------

1. 1 2  BirdLife International. 2019. *Papasula abbotti*. The IUCN Red List of Threatened Species 2019: e.T22696649A152726109.. Accessed on 25 April 2023.
2. 1 2 3 4  Carboneras, C. D. A. Christie, F. Jutglar, and E. F. J. Garcia (2020). Abbott's Booby (*Papasula abbotti*), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA.
3. ↑  Winkler, D. W. S. M. Billerman, and I. J. Lovette (2020). Boobies and Gannets (Sulidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA.
4. ↑  Clements, J. F. T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, and C. L. Wood. 2022. The eBird/Clements checklist of Birds of the World: v2022. Downloaded from
5. ↑  Syvertsen, P. O. Bergan, M. Hansen, O. B. Kvam, H. Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL:

Eksterne lenker
---------------

* (en) *Christmassule* – oversikt og omtale av artene i WORMS-databasen Rediger på Wikidata

* (en) *Christmassule* i Global Biodiversity Information Facility Rediger på Wikidata

* (no) *Christmassule* hos Artsdatabanken Rediger på Wikidata

* (en) *Christmassule* hos Fossilworks Rediger på Wikidata

* (en) *Christmassule* hos ITIS Rediger på Wikidata

* (en) *Christmassule* hos NCBI Rediger på Wikidata

* (en) *Kategori:Papasula abbotti* – bilder, video eller lyd på Wikimedia Commons Rediger på Wikidata

* *Papasula abbotti* – detaljert informasjon på Wikispecies Rediger på Wikidata

Portal: Fugler

|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |